કોઈ અનુભવી ‘ને બુદ્ધિજીવી કહેવાય એવો ભારતીય કહે કે પદ્માવતીએ સ્યુસાઇડ નહોતું કરવા જેવું ત્યારે પૂછવું પડે કે હે ભૈયાજી, આપની દૃષ્ટિએ પદ્માવતી પાસે બીજા કયા-કયા વિકલ્પ હતા? આત્મહત્યા ના કરે તો એ શું કરે? પ્રશ્ન એ છે કે ભારતીય વિચારસરણી કે રીતભાતને વ્હાઇટ સ્ટાન્ડર્ડથી શું કામ તોલવાની? ભારતમાં કોઈ ફીમેલ એમ જ જાતીય સંબંધ બાંધી દે એવી ઇચ્છા પણ શું કામ કરવાની? ફ્રી-સેક્સ એ કોઈ ઉપાય નથી. જરૃરિયાત ભારતીય બાળાઓને બહાદુર બનાવવાની છે, સક્ષમ બનાવવાની છે. સ્વ-રક્ષણની તાલીમ ફરજિયાત બનાવી શકાય. જીપીએસ સિસ્ટમ, પેપર-સ્પ્રે ‘ને નોન લીથલ ઇલેક્ટ્રોશૉક વૅપન સરકારી સહાયથી ભારતીય ફીમેલ્સને મળવા જોઈએ. આપણે બોગસ છીએ અને પ્લેકાર્ડ લઈને નીકળી પડીએ એટલે સારા થઈ જઈશું, એવા મતકારણમાંથી બહાર આવીએ તો સારું. વૉટ્સઍપ પર વિરોધ કરીએ ‘ને ફેસબુક પર કાળું ડીપી રાખીએ, પણ એટલાથી શું કામ અટકવાનું? રજનીશભાઈ જેવા પૂછતા કે સમાજમાં રેપ કરનાર વ્યક્તિ મોટો કેવી રીતે થયો?, રેપ કરનારને સમજીને રેપની સમસ્યા દૂર કરવી જોઈએ. કર્મના વિજ્ઞાન મુજબ રેપ એ કનિષ્ઠ કર્મમાં આવે છે, એ કર્મની માફી શક્ય જ નથી. આવા નિકૃષ્ટતમ કર્મને રોકવું એટલું કે તેટલું સીધું ચ સરળ ના ધારી શકાય.